คือผมมี พสพ.กับแฟนเเล้วถุงยางเเตกอะครับ ผมยังไม่ได้หลั่งเลยเอาออก พอมานับดูตรงกับช่วงตกไข่(ตามแอป)ผมเลยรีบไปซื้อยาคุมฉุกเฉินมาให้แฟนทาน ไม่ถึงชม.เเฟนกินเม็ดเเรก เเละเม็ดสองกินตอนประมาณ8ชม.ห่างจากเม็ดเเรก(เพราะกลัวลืม) คำถาม 1.มีสิทธิ์ตั้งท้องมากไหมครับ 2.ยาคุมฉฉ.เม็ดที่2กินก่อน12ชม.จะทำให้ยามีประสิทธิภาพน้อยลงไหมครับ
สวัสดีค่ะการมีเพศสัมพันธ์แล้วมีการแตกหรือฉีกขาดของถุงยางนั้น อาจจะทำให้น้ำอสุจิเล็ดลอดเข้าสู่ร่างกายของฝ่ายหญิง มีโอกาสตั้งครรภ์ได้จึงมีข้อบ่งชี้ชัดเจนในการใช้ยาคุมฉุกเฉินด้วย โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นถ้ากินยาอย่างถูกต้อง ถ้าเป็นชนิด 2 เม็ดกินห่างกัน 12 ชั่วโมงหรือคลาดเคลื่อนจากนั้นไม่มาก พยายามให้ได้ใกล้เคียงตามข้างฉลากกำหนดมากที่สุด โอกาสตั้งครรภ์ก็มีได้น้อย ถ้ากินยาก่อนเวลาที่กำหนดอาจจะลดประสิทธิภาพยาลงไปบ้าง แต่ถ้ากินยาครบ ยาก็น่าจะมีประสิทธิภาพได้ใกล้เคียงเดิมมากหลังการใช้ยา ต้องสังเกตรอบเดือนไปด้วย ถ้ารอบเดือนมาช้าเกิน 35 วันไปแล้ว ควรยืนยันการตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ